cyanic-selkie/wikianc huggingface dataset:
Ɖ
Ɖ ɖ, såkalt «afrikansk d», brukes på en del afrikanske språk for å representere en stemt retrofleks plosiv, som minuskelen representerer i det internasjonale fonetiske alfabetet.
I Unicode kodes ɖ som U+0189 (&#X0189;) og U+0256 (&#X0256;).
Psykosomatikk
Psykosomatikk, også kjent som psykofysiologi, er et tverrfaglig medisinsk fagområde som studerer lidelser som gjør seg utslag i somatiske, kroppslige, symptomer med psykiske årsaker. Psykosomatiske symptomer er kroppslige symptomer som man antar stammer fra psykologiske forhold. Eksempler på psykosomatiske symptomer kan være diffuse smerter, svimmelhet, magesmerter eller hodesmerter. Begrepet psykosomatiske lidelser benyttes for å benevne forholdsvis omfattende plagsomme kroppslige symptomer som man ikke kan finne sikre anerkjente fysiske årsaker til. Samtidig kan det påvises belastende psykologiske eller sosiale årsaker i sammenheng med forløpet på disse kroppslige symptomene. I det offisielle diagnosesystemet som benyttes i Norge, ICD-10, klassifiseres det flere psykosomatiske lidelser som for eksempel somatiseringslidelse, somatoform smertelidelse og hypokondri.
Skjåk Almenning
Skjåk Almenning, en bygdeallmenning, er på 2 millioner dekar, og er den nest største private eiendommen i Norge. Skjåk almenning utgjør 95 % av arealet i Skjåk kommune. 6% er skogkledt, mens vann, elver og breer utgjør 11%. Resten er fjell og vidde. Høyeste topp er Nordre Hestbrepiggen på 2 172 moh.
Geografisk sogner området til Østlandet, men store deler av arealet kiler seg inn i vestlandsfjellene både i Sogn og Fjordane og Møre og Romdsdal, noe både landskapet og klimaet bærer preg av. Spennvidda i naturtyper er et viktig kriterium for verneverdiene i området. Reinheimen nasjonalpark har 21 % av sitt område innenfor Skjåk almenning. Breheimen har også store deler av sitt område innenfor Skjåk almenning.
Osinniki
Osinniki (russisk: Оси́нники) er en by i Kemerovo oblast i Russland. Den ligger rundt 220 km sørøst for Kemerovo.
Bosetningen ble grunnlagt i 1926 under navnet Osinovka (russisk: Оси́новка). Den fikk innvilget bystatus i 1938, og navnet ble samtidig endret til det nåværende Osinniki.
Demografi
Befolkningsutvikling: ! År || Folketall || Kilde
Enzo G. Castellari
Enzo Girolami Castellari (født 29. juli 1938 i Roma) er en italiensk filmregissør, manusforfatter og skuespiller. Han er mest kjent for action- og western-filmer.
Vald
Et vald (av ty. wald, skog) er det geografiske området som lokale myndigheter godkjenner for jakt på arter av hjortevilt og bever, og som tildeles fellingstillatelser fra viltmyndigheten. Et vald deles ofte videre inn i jaktfelt, som er et mindre geografisk område innenfor et vald som jaktrettshaverne har avgrenset av hensyn til jaktutøvelsen.
Vald brukes også om fiskestrekninger langs elver, eksempelvis laksevald.
Wen Zhengming
Wen Zhengming  (tradisjonell kinesisk: 文徵明, forenklet kinesisk: 文征明, pinyin:  Wén Zhēngmíng , født 28. november 1470 i Suzhou i Jiangnan i Kina, død 28. mars 1559) var en ledende maler, kalligraf og mandarin på Ming-tiden.
Bakgrunn
Etter eget utsagn nedstammet han fra Song-statsministeren og patrioten Wen Tianxiang. Wens familie var opprinnelig fra Hengyang, der slekten hadde slått seg ned kort etter 900-tallet. Ikke før på Wens oldefar Wen Huis tid flyttet familien til Suzhou-området.
Wen Zhengming hadde en eldre bror, Wen Gui, som var født i 1469. Da Zhengming var to år gammel bestod hans far Wen Lin den keiserlige embedsmannseksamens høyeste prøve, jinshi. Wen Lin ble gitt en regjeringsstilling som magistrat i fylket Yongjia i provinsen Zhejiang, og dro av sted dit. De to sønnene forble hos moren, Qi Shenning. In 1476, Qi døde av sykdom i en alder av 32 år. Wen Lin gav den høylærde Li Dongyang å skrive en inskripsjon for hennes gravmæle.
I 1489 begynte Wen Zhengming å studere under Shen Zhou, den eldste av de fire mestre og grunnlegger av Wu-skolen innen malerkunsten, som Wen senere selv skulle bli et ledende medlem av. Zhengmings far Wen Lin døde i 1499, mens han var prefekt i Wenzhou. På Zhengming ønske skrev Shen Zhou en fremstilling av Wen Lins liv til begravelsen.
Maler
Wen Zhengming valgte ofte meget enkle motiver, som ett enkelt tre eller en klippe. Hans arbeide gir en følelse av styrke ved isolasjon, noe som også kunne spores i hans misnøye med embetsmannstilværelsen.
Mange av hans arbeider er hyllester til den sosiale elite som de var ment for. Han samarbeidet i utformingen av Den ydmyke administrators have, som gjerne regnes som en av Kinas fire fremste haver.
AppArmor
AppArmor (Application Armor) er en sikkerhetsmodul i Linuxkjernen som gjør det mulig for systemadministratorer å begrense programmers kapabiliteter med profiler for hvert program. Profiler kan tillate kapabiliteter som nettverksadgang, rå socket-tilgang og tillatelse til å lese, skrive eller utføre filer på en path som matcher. AppArmor er et supplement til den tradisjonelle discretionary access control (DAC) modellen i UNIX som sørger for mandatory access control (MAC). AppArmor har sin opprinnelse i den tidligere Linux-distribusjonen Immunix, og ble en del av Linux-kjernen i versjon 2.6.36. Dens utvikling har blitt støttet av Canonical Ltd. siden 2009.
Saint Petersburg
Saint Petersburg kan blant annet vise til:
Spike Jonze
Spike Jonze (født Adam Spiegel 22. oktober 1969) er en amerikansk regissør, mest kjent for filmene Being John Malkovich, Adaptation og Til huttetuenes land (film). Han har også regissert mange musikkvideoer og reklamer, og har vunnet flere priser for disse. Musikkvideoen til Beastie Boys' «Sabotage» har av MTV blitt kåret til den sjuende beste musikkvideoen laget. Han er kreditert som en av skaperne av Jackass.
Tasjtagol
Tasjtagol (russisk: Таштаго́л) er en by i Kemerovo oblast i Russland. Den ligger ved elva Kondoma, rundt 320 km sørøst for Kemerovo. Innbyggertall: 22 900 (est. 2005), 23 363 (folketelling 2002), 26 274 (folketelling 1989).
Spike Jonze
De siste årene har han arbeidet med spillefilmen Her, hvor han også har skrevet manus. Filmen skal etter planen komme ut i 2013.
Tasjtagol
Den ble grunnlagt i 1939 som en bosetning ved en gruve. Bystatus ble innvilget i 1963.
Spike Jonze
Biografi
Adam Spiegel ble født i Rockville, Maryland. Han vokste opp både i Bethesda, Maryland og Gulph Mills, Pennsylvania. Faren Arthur Spiegel III er barnebarn av grunnleggeren av Spiegel postordrefirma og medlem av den velstående Spiegel-familien. Firmaet hadde på en omsetning på rundt 3 milliarder dollar årlig.
Freestylin'
Han ble interessert i BMX og fikk jobb i en lokal sykkelbutikk. Der fikk han kallenavnet Spike, på grunn av håret sitt. Han var også frilanser for BMX-magasinet Freestylin’. Etter å ha fullført high school søkte han på seks forskjellige college, men fikk bare tilbud fra ett av dem. Sommeren 1987 dro han sammen med en venn til USAs vestkyst, til Torrance i California, og fikk fast jobb hos Freestylin’. Lokalet til magasinet var et samlested for mange personer, og Jonze har selv sagt at de hadde alt, og at det «var mye bedre enn college.» Han tok stort sett bilder for magasinet, og senere startet han sammen med vennene sine skateboard-magasinet Homeboy. Han møtte den profesjonelle skateren Mark Gonzales, som ga Jonze i oppdrag å lage en promoteringsvideo for sitt nye skateboardfirma. Den 24-minutter lange Video Days ble sett på som et innovativt, lite mesterverk i skateboardkretsene. Skateopptak Jonze hadde filmet ble brukt i Sonic Youths musikkvideo «100%».
Sabotage
Han var med å starte magasinet Dirt, gutteversjonen av tenåringsjentebladet Sassy. Til forsiden av det første nummeret tok han bilde av Beastie Boys, og etter at Dirt ble lagt, ble han spurt om han kunne lage musikkvideoen til deres «Sabotage». Musikkvideoen var inspirert av tv-serier Jonze så mye av på den tiden, som Starsky and Hutch og The Streets of San Francisco. Videoen ble filmet uten tillatelse med hånd. Stuntene ble utført av Jonze og Adam Yauch. I løpet av de to dagene de spilte inn ble to kameraer ødelagt, et av dem kostet 84 000 dollar. Musikkvideoen ble spilt mye på MTV i 1994, og ble nominert til beste musikkvideo og beste regissør under MTV Video Music Awards. I 1999 kåret MTV den til den sjuende beste musikkvideoen laget. Han regisserte også Weezers «Buddy Holly», som var sterkt basert på tv-serien Happy Days. Jonze arbeidet i over et år med filmatiseringen av barneboken Harold and the Purple Crayon av Crockett Johnson, som det var meningen han skulle regissere. Under arbeidet møtte han også forfatteren Maurice Sendak. Filmen skulle blande animasjon og virkelighet, men produksjonsselskapet TriStar mente det ble for dyrt, og trakk seg to måneder før opptakene skulle starte. Jonze har sagt at det nærmest var en lettelse, fordi selskapet hadde presset på for å få ham til å endre manuset til et punkt hvor han knapt kjente det igjen.
Being John Malkovich
Han takket nei til flere spillefilmprosjekter, men viste interesse for manuskriptet til Being John Malkovich av Charlie Kaufmann. Den handler om en mann som holder på med dukketeater, men som finner en måte å komme seg inn i hodet på skuespilleren John Malkovich. Filmingen startet i 1998, og ble filmet uten ekstra lys, for å gi filmen en mørkere følelse. Produksjonsselskapet PolyGram kjøpte filmen med inntrykk av at det var en «merkverdig» komedie de hadde kjøpt, men klippene de fikk se var mye mer depressive enn de hadde trodd. De truet med å stoppe produksjonen, men fusjonerte våren 1998 med Universal. Det tok tid før de nye sjefene fikk full oversikt, og da var filmen nesten ferdig redigert. Filmen kom ut i september 1999, og fikk veldig gode kritikker. Jonze ble Oscar-nominert for beste regissør. Filmkritiker Roger Ebert ga filmen fire av fire, og roste regissørens bruk av manuset.
I 1999 utkom også Three Kings, hvor Jonze spiller «menig Conrad Vig», en av hovedpersonene i filmen. Den spilte inn over 60 millioner dollar, og er sånn sett den mest suksessfulle filmen Jonze har deltatt i. Filmen var regissert av David O. Russell, som hadde skrevet manuset til Harold and the Purple Crayon, som Jonze egentlig skulle regissere. Rollen som Conrad Vig ble skrevet inn av Russell med tanke på Jonze.
Samme år fikk musikkvideoen til Fatboy Slim's «Praise You» tre priser under MTV Video Music Awards, blant annet for beste regi og beste koreografi. Musikkvideoen kostet 800 dollar å lage, og ble tatt opp uten tillatelse utenfor en kino i Westwood, California. Den viser sju dansere som danser til «Praise You» mens folk i kinokø ser på. Midt i videoen kommer eieren og skrur av musikkanlegget, og ber dem slutte.
Adaptation
Under begge filmene har Spike Jonze havnet i skyggen av manusforfatter Charlie Kaufmann. Kaufmann kom inn i Hollywoods verden som et friskt pust med Being John Malkovich i 1999, og har blitt en av de første store stjernene i byen som er manusforfatter.
Til huttetuenes land
Jonze hadde blitt spurt flere ganger av forfatteren Maurice Sendak om han kunne tenke seg å lage film av Sendaks bok Til huttetuenes land (på engelsk: Where the Wild Things Are). Sendak og Jonze hadde holdt kontakten siden arbeidet med Harold and the Purple Crayon. Men Jonze ønsket ikke å gjøre en bok med kun ti setninger fremmed for de som kjente boken. Etter bruddet med Sofia Coppola ombestemte han seg, og fortalte at han ønsket å lage filmen allikevel. Han flyttet til San Francisco og skrev manuset sammen med forfatteren Dave Eggers. Selv om de skrev fantasy, ønsket de at det skulle føles så virkelig mulig.
Under San Diego-messa Comic-Con i 2009 ble det vist et ti-minutters klipp fra filmen. En journalist fra Slashfilm.com sa at «Den er så sinnssykt sprø og flott og utradisjonell. Det føles som en film som er skrevet av et barn som visste hva han gjorde men aldri har sett en film før.»
Her
Jonze har skrevet manuset og regissert filmen Her, som har planlagt premiere i slutten av 2013. Filmen handler om en ensom forfatter som forelsker seg i operativsystemet sitt.
Privatliv
Jonze var gift med regissør Sofia Coppola fra 1999 til 2003.
Engbiller
Engbiller (Dascillidae) er en artsfattig familie av biller. Én art, Dascillus cervinus, finnes i Norge. Den forekommer lokalt på gressmarker, men kan være ganske tallrik der den finnes.
Utseende
Middels store (4,5 – 25 mm), avlange biller. Kroppen er vanligvis dekket av et bestøvningslag og er matt, gulaktig, brunaktig eller gråaktig. Hodet er ganske lite. Noen arter har store, fremstående kjever (mandibler). Fasettøynene er forholdsvis små. Antennene er 11-leddete, ganske lange (når minst til bakkanten av brystskjoldet), trådformede, sagtakkede eller av og til kamformede. Brystskjoldet (pronotum) er temmelig kort og bredere enn langt. Dekkvingene er avlange, 2 til 8 ganger så lange som pronotum, som oftest med lengdestriper. Beina er middels lange og slanke. Det fjerde (nest ytterste) fotleddet er mer eller mindre tolappet, det femte (ytterste) leddet er langt og tynt.
Larvene ligner noe på scarabaeiforme larver. De er krumme, med tydelig markerte ryggplater, tre par ganske lange bein og en kraftig hodekapsel med sterke kjever (mandibler). Arten som finnes i Norge, Dascillus cervinus, er 7–8 mm lang, matt, hannene er gråaktige og hunnene gulbrune.
Mikhail Borodin
Mikhail Markovitsj Borodin (Михаи́л Ма́ркович Бороди́н) (født 9. juli 1884 i Janovitsj i det som i dag er Hviterussland, men da Russland, død 29. mai 1951 et sted i Sibir) var aliasnavnet til Mikhail Gruzenberg. Han var en agent for Komintern.
Mellom 1923 og 1927 var Borodin representant for Komintern og Sovjetunionen til Kuomintangs regjering i Kanton i Kina. Han var en ledende rådgiver til Sun Yat Sen på den tiden. På hans forslag åpnet Kuomintang seg for leninistisk tankegods, kommunister fikk lov til å melde seg inn i partiet, og Militærakademiet i Whampoa ble opprettet.
Sojourner Truth
Sojourner Truth (født 1797?, død 26. november 1883) var en amerikansk aktivist som kjempet mot slaveriet. Hun tok dette navnet i 1843. Opprinnelig het hun Isabella Bomefree (senere endret til Baumfree). Hun ble født som slave, antagelig i 1797.
Mikhail Borodin
Etter Sun Yat Sens død i 1925 fortsatte han som rådgiver for Kuomintangregjeringen til 1927, da Chiang Kai-shek utrenset kommunistene og så forsøkte å få Borodin arrestert. Borodin vendte tilbake til Sovjetunionen i 1928 og var i en kort tid redaktør for den engelskspråklige Moscow News.
Sojourner Truth
I 1827 flyktet hun til Canada. Etter at New York avskaffet slaveriet, dro hun dit i 1829. Hun engasjerte seg både i kvinnerettsbevegelsen og anti-slaveribevegelsen, hvor hun reiste land og strand rundt og snakket om alle menneskers rett til å være frie. En av hennes mest kjente taler var Ain't I a Woman?, som hun holdt på de amerikanske kvinnenes andre frihetskongress i 1851.
Mikhail Borodin
I 1949 ble han anklaget for å være fiende av Sovjetunionen og sendt til et gulag i Sibir, der han døde to år etter.
Sojourner Truth
I 1981 ble hun innvotert i National Women's Hall of Fame.
Ernst Motzfeldt
Ernst Motzfeldt  (født 1. mars 1842 i Kristiania, død 10. juni 1915 samme sted) var en norsk jurist og statsråd.
Sojourner Truth
UNESCO har inkludert Sojourner Truth i sin oversikt over betydningsfulle kvinner i afrikansk historie.
Ernst Motzfeldt
Han var statsråd ved Statsrådsavdelingen i Stockholm i Emil Stangs andre regjering fra 1893 til 1894 og justisminister en kort periode i 1894.
Motzfeldt tok juridisk embetseksamen i 1864 og studerte med stipend ved Uppsala universitet 1864–65. Han var høyesterettsadvokat i Kristiania fra 1869 og statsrevisor fra 1888 til 1890. Han var assessor i Høyesterett fra 1890 til han fikk avskjed i 1912.
Harem (andre betydninger)
Harem har flere betydninger
21. serierunde i Eliteserien 2021
21. serierunde i Eliteserien i fotball for menn 2021 startet lørdag 2. oktober og avsluttet søndag 3. oktober. .
Daisy Gatson Bates
Daisy Lee Gatson Bates (født 11. november 1914 i Huttig i Arkansas, død 4. november 1999 i Little Rock) var en amerikansk journalist og borgerrettsforkjemper, som er særlig kjent for sin rolle i opphevinga av segregerte (raseskilte) skoler i hjemstaten. Hun fungerte som rådgiver og mentor for De ni fra Little Rock, de første svarte elevene ved Little Rock Central High School.
Oppvekst
Gatson voktse opp i Huttig, en liten by dominert av et sagbruk, som stod for de fleste jobbene og som eide de fleste boligene og butikkene. I sjølbiografien sin forteller hun at hennes første opplevelse av de svartes undertrykte stilling var da hun sju år gammel fikk kjeft i en butikk fordi hun ikke venta til alle hvite var ekspedert.
Noe seinere ble Gatson klar over at det ikke var foreldrene hun bodde hos, men noen venner av dem. Mora hadde nemlig blitt drept av tre hvite menn, da hun motsatte seg et voldtektsforsøk. De tre blei aldri stilt for retten. Like etter hadde faren forlatt byen.
15 år gammel (i 1929) blei Gatson kjent med en eldre mann, L.C. Bates, som jobba dels som forsikringsselger, dels om journalist.
Starter egen avis
Gatson og Bates var sammen i lang tid, og i 1942 gifta de seg. Han hadde ofte drømt om å kunne konsentrere seg fullt og heilt om journalistikken, og hun var også interessert i dette feltet. I 1941 leide de derfor et lite trykkeri og etablerte avisa Arkansas State Press i Little Rock. Første utgave kom ut 9. mai.
Avisa blei fort et ivrig og poulært talerør for de svartes rettigheter. Den hadde omfattende dokumentasjon av politivold mot svarte og av svarte soldaters problemer når de vendte hjem fra andre verdenskrig. Særlig vakte en sak oppsikt: en svart veteran var blitt drept av en hvit politimann. Avisas krasse redaksjonelle kommentarer til saken blei ikke godt mottatt i hvite kretser, noe som førte til reduserte annonseinntekter og økonomiske problemer.
Ekteparet Bates vurderte å flytte fra Little Rock, men endte med å bli. De fortsatte arbeidet, var fortsatt populær i svarte kretser – og dermed fortsatt attraktiv for annonsører. Avisa tok opp saker som sanitærforholda i de svarte bydelene og urett innen det juridiske systemet. På flere felt kunne de etter hvert se ei viss bedring.
Samtidig som hun skreiv for avisa, og i perioder fungerte som redaktør, studerte Daisy Bates bedriftsøkonomi, PR og andre fag som var nyttige innen avisdrift. Hun tok også flytimer en periode.
I 1946 blei ekteparet arrestert og dømt for forakt for retten, etter at de hadde støtta streikende arbeidere og kritisert en dommer i en arbeidsrettssak. Dommen blei seinere omstøtt av delstatens høyesterett.
Skolestriden i Little Rock
I 1954 falt høyesteretts dom i saken Brown mot skolestyret: segregerte (raseskilte) skoler blei sett på som grunnlovsstridige, og de statene som hadde et slikt system, blei pålagt å avvikle det «så raskt som mulig». Nettopp tidsaspektet blei et kjernepunkt, og flere steder blei det vedtatt svært langsomme planer for integrering. NAACP på si side arbeidde for å få satt dommen ut i livet raskt, og organisasjonen lagde kampanjer for å få dyktige elever til å søke seg inn på hvite skoler.
I Little Rock blei kampanjen leda av Daisy Bates. Et nitid arbeid resulterte i at ni elever kunne begynne på Little Rock Central High School høsten 1957. Det var forventa en viss uro, og elevene blei godt forberedt på ting som kunne skje og hvordan de skulle reagere på motstand.
Heile skoleåret var Daisy Bates den ledende organisatoren og rådgiveren. De ni møttes jamnlig i hennes hjem for å diskutere situasjonen og søke støtte. Som journalist visste hun også betydningen av aktivt mediearbeid, og hun sørga for at konflikten i Little Rock fikk omfattende omtale i nasjonale og internasjonale medier.
På et tidspunkt beordra bystyret Bates og andre NAACP-ledere arrestert for ikke å ha levert inn pliktige opplysninger om medlemmene i organisasjonen, noe som – i den spente situasjonen – rimeligvis ville utsatt medlemmene for stor fare. Bates blei bøtelagt, men dommen blei seinere oppheva av USAs høyesterett.
Bates var kontinuerlig utsatt for trusler, både anonyme og direkte, fra segregasjonistene. Dukker som forestilte henne, blei hengt, og det blei kasta bomber mot huset hennes.
En større kampanje mot annonsering i Arkansas State Press var vellykka, og i 1959 måtte avisa gå inn.
Seinere virke
Etter at avisa var nedlagt, fikk L.C. Bates ei stilling i NAACP, og denne beholdt han inntil han gikk av med pensjon i 1971. Daisy flytta til New York og brukte to år på å skrive boka The Long Shadow of Little Rock, som kom ut i 1962 med et forord av Eleanor Roosevelt, som anbefalte alle amerikanere å lese den.
Daisy Bates flytta så til Washington, D.C., der hun arbeidde først for Det demokratiske partiet, og seinere med fattigdomsspørsmål i administrasjonen til president Lyndon B. Johnson. I 1965 blei hun ramma av slag. Hun flytta tilbake til Arkansas og var der sterkt involvert i arbeid for å bedre svartes levekår.
Ektemannen døde i 1980. De hadde lenge hatt et ønske om å starte avisa igjen, og i 1984 lyktes det å skaffe finansiering. Daisy Bates var sjef og majoritetseier i tre år, før hun solgte seg ut.
På 80-årsdagen blei Daisy Bates hylla av 1 400 mennesker, og i forbindelse med sommer-OL i Atlanta i 1996 var hun – sittende i rullestol – en av fakkelbærerne.
Æresbevisninger
I 1958 fikk Bates – sammen med de ni elevene fra Little Rock – Springarn-medaljen, NAACPs høyeste utmerkelse.
Hun ble i 1984 utnevnt til æresdoktor ved juridisk fakultet ved University of Arkansas i Fayetteville. Universitetet har også ei stor samling av materiale etter henne.
I Little Rock er en grunnskole oppkalt etter henne, og den tidligere 14th Street, som går forbi Central High School, bærer nå hennes navn.
I USA er George Washingtons fødselsdag en offentlig festdag, som feires tredje mandag i februar. Dagen omtales også gjerne som President's Day, og flere stater feirer minnet om også andre presidenter, gjerne noen med tilknytning til staten. I Arkansas har dagen imidlertid det offisielle navnet George Washington's Birthday and Daisy Gatson Bates Day.
Lucasiansk professor i matematikk
Lucas etterlot seg i sitt testamente sitt bibliotek på 4 000 bind til universitetet, og ga instruksjoner om hvordan landområder som ville gi 100 pund i året skulle kjøpes for å finansiere professoratet. Et av vilkårene i Lucas' testamente var at innehaveren av professoratet ikke skulle være aktiv i kirken. Isaac Newton skulle senere appellere til kong Karl om at dette kravet unnskyldte ham fra å motta ordinasjon, noe som ellers på det tidspunkt var et krav til medlemmer av kollegiet ved universitetet. Kongen ga sin støtte til Newton og unntok for alle framtid alle innehavere av dette professoratet fra ordinasjonskravet.
Fylkesvei 6448
Fylkesvei 6448 (Fv6448) går mellom Ulvan og Mastad i Hitra. Veiens lengde er 5,8 km.
Før Trøndelag fylke ble opprettet 1. januar 2018 hadde veien betegnelsen Fylkesvei 364 (Sør-Trøndelag).
Hår- og dvergbiller
"Hår- og dvergbiller" (Eucinetoidea, også kalt Scirtoidea) er en overfamilie av små til middelsstore biller som deles opp i tre familier: dvergbiller (Clambidae), Eucinetidae og hårbiller (Scirtidae). Dvergbiller og hårbiller finnes i Norge, Eucinetidae har en art som er funnet i de andre nordiske landene, men foreløpig ikke i Norge. De fleste av artene er mer eller mindre flate av kroppsform. Hårbillene har larver som lever i vann, de andre familiene er knyttet til råtnende plantemateriale.
Borensberg
Borensberg er et tettsted i Motala kommune i Östergötlands län i Östergötland i Sverige. I 2010 hadde tettstedet 2 886 innbyggere.
Borensberg ligger cirka 15 kilometer øst for Motala ved Göta kanal, nær innsjøen Boren. Borensberg er et industristed med blant annet produseres plastproduksjon. Et eldre navn på Borensberg er Husbyfjöl.
Både Motala ström og Göta kanal grå gjennom stedet og begge munner ut i innsjøen Boren, som Borensberg ligger ved. I Borensberg lå Sveriges Urmakareförbunds Skola der man utdannet urmakere. Nå er skolen solgt, og er i ferd med å bli ombygd til leiligheter.
Pol Pot
Pol Pot (khmer:, egentlig Saloth Sar, født 19. mai 1925 i Kampong Thom, død 15. april 1998 i Anlong Veng), også kalt '''Bror nr. 1 og Kamerat Pol''', var en kambodsjansk kommunistisk politiker. Han ledet den revolusjonære, kommunistiske bevegelsen kjent som Røde Khmer 1963–1997. Pol Pot var de facto statsleder i Kambodsja, som ble kalt Demokratisk Kampuchea under hans styre, fra midten av 1975 til 1979. Nominelt var han statsminister i Demokratisk Kampuchea 1976–1979.
Pol Pots totalitære regime igangsatte en radikal kollektiviseringsprosess, der store deler av befolkningen ble forvist til landsbygden for å jobbe på kollektivbruk og tvangsarbeidsleirer. Denne politikken ble av regimet presentert som en ny start på sivilisasjonen, kalt «år null», og skulle ta utgangspunkt i det tradisjonelle bondesamfunnet. Med den hensikt å utrydde fiender av revolusjonen, begikk regimet massemord på de såkalte dødsmarkene. Ofrene ble ofte torturert til døde med svært primitive midler, mens andre døde av sykdom, tvangsarbeid og sult. Byfolk, buddhististiske munker, vestlig utdannede intellektuelle, kapitaleiere, funksjonshemmede og etniske minoriteter var særlig utsatt. Estimater av antall drepte i perioden 1975–1979 varierer mellom 1,5 og 2,3 millioner, av en befolkning på 7–8 millioner, med 2 millioner ofre som det vanligste anslaget.
Som følge av Den kambodsjansk-vietnamesiske krig ble Demokratisk Kampuchea invadert av Vietnam i 1979, og Pol Pot ble avsatt. Deretter flyktet Pol Pot og hans tilhengere inn i jungelen i den nordvestlige delen av Kambodsja, hvor de drev geriljakrig mot de vietnamesiske okkupasjonsstyrkene og de kambodsjanske regjeringsstyrkene. Invasjonen av Kambodsja ble fordømt av flere land, som USA og Kina, og Røde Khmer fikk derfor beholde Kambodsjas sete i FN. Kina, som var regimets næreste allierte, invaderte også Vietnam som reaksjon på invasjonen av Kambodsja. Pol Pot ble aldri stilt til ansvar for handlingene sine, men ble avsatt og fengslet etter en intern maktkamp i restene av Røde Khmer i 1997. Han døde av naturlige årsaker under husarrest i 1998, hvoretter Røde Khmer-geriljaen gikk raskt i oppløsning.
Antikominternpakten
Antikominternpakten var en antikommunistisk forsvarspakt sluttet mellom det nasjonalsosialistiske Tyskland og Japan den 25. november 1936. Den var rettet mot den kommunistiske internasjonale (Komintern) i alminnelighet og mot Sovjetunionen under Josef Stalin i særdeleshet. I tilfelle et sovjetisk angrep mot et av landene ble Tyskland og Japan enige om å møtes for å bestemme hvilke midler de måtte bruke for å sikre sine felles interesser, som det heter i traktaten. Italia sluttet seg til Antikominternpakten i 1937, og de tre landene ble deretter kjent som Aksemaktene.
Spania sluttet seg til pakten 7. april 1939. En rekke land, blant annet Danmark og Finland, sluttet seg til Antikominternpakten i løpet av den annen verdenskrig.
Anti-Komintern-paktens medlemmer i 1941 var:
Med unntak av Finland var samtlige medlemsland diktaturer eller okkupert av diktaturer. Etter den annen verdenskrig ble den vestlige forsvarsalliansen NATO stiftet med et tilsvarende antikommunistisk formål, men denne blokken ble ledet av USA og bestod nesten utelukkende av demokratier.
Kringkasting
Kringkasting (fra engelsk broadcasting) er utsendelse av lyd- og bildesignaler, spesielt radio og fjernsyn. En rekke teknologier brukes for å kringkaste slike signaler. Kringkasting utgjør en stor del av massemediene.
Kringkasting er norsk oversettelse av det engelske ordet «broadcasting». Aftenpostens Radio-Nyt utlyste i 1922 en konkurranse om et norsk navn for «broadcasting». Det kom inn flere hundre forslag. Forstavelsen kring- og rund- forekom flest ganger. Verbet var som regel -kaste eller -sprede. Aftenposten valgte selv «rundtelefonering». Dette begrepet slo ikke igjennom. «Broadcasting» ble derfor det mest vanlige i fortsatt et par år, sammen med «trådløs telefoni» og «den trådløse». I 1924 begynte telegrafdirektør Niels Stockfleth Schultz Nickelsen å bruke begrepet «kringkasting» internt i Telegrafverket.
Begrepet ble offisiell betegnelse fra 1925.
Verdens første offentlige kringkasting fant sted 13. januar 1910 da operaene Cavalleria rusticana og Pagliacci ble sendt fra Metropolitan Opera i New York. Enrico Caruso opptrådte i rollen som Canio. Sendingen ble sendt via en sender på 500 watt.
Brenselsferie
Brenselsferier ble også brukt rent politisk av Nasjonal Samling (NS)-myndighetene, som i forbindelse med Læreraksjonen i 1942. Her forsøkte NS å nazifisere den norske skolen ved å tvinge alle lærere å melde deg inn i det fascistiske Norges Lærersamband, men norske lærere fulgte i liten eller ingen grad opp dette pålegget. For å vinne tid kunngjorde derfor det nazifiserte kirke- og undervisningsdepartementet én måneds brenselsferie med øyeblikkelig virkning, med henvisning til den kalde vinteren og begrensede reserver med brensel. Det var riktig at vinteren var uvanlig kald det året, men kommunene hadde bygget opp solide lagre av ved, og hele brensensferien kom som en overraskelse på skolekretsene.
Sveitsisk Superliga 2018–2019
Sveitsisk Superliga 2018–19 (kjent som Raiffeisen Super League av sponsorårsaker) var den 122 sesongen av toppfotball i Sveits, og den 16 sesongen under dens nåværende navn og format.
Totalt 10 lag deltok i ligaen, de 9 beste lagene fra 2017–18 samt vinneren av Challange League 2017–18,. Sesongen startet 21. juli 2018 og avsluttet 25. mai 2019, med en pause mellom 17. desember 2018 og 2. februar 2019.
Hattricks
Note
(H) = Hjemme, (B) = Borte
Økslandstunnelen
Økslandstunnelen er en 760 m lang veitunnel på E39 i Sunnfjord i Vestland. Tunnelen inngår i strekningen mellom Dregebø og Grytås, mellom Sande og Vadheim. Strekningen ble åpnet 27. juni 2016.
Great Dividing Range
Great Dividing Range eller Great Divide (på engelsk også kalt Eastern Highlands) er den største fjellkjeden i Australia. Den er over 3500 kilometer lang og strekker seg fra nordøstspissen av Queensland, ned langs hele østkysten av Australia gjennom New South Wales, og inn i Victoria, hvor fjellene bøyer av mot vest og ender på det store australske slettelandet lengst vest i delstaten. I Great Dividing Range ligger også Mount Kosciuszko, Australias høyeste fjell.
Great Dividing Range består ikke av en enkelt fjellkjede, men er et kompleks av fjellkjeder, platåer og høydedrag med en gammel og komplisert geologisk historie. Great Dividing Range er av stor betydning for klimaet i Australia, da fjellene beskytter den sørøstlige delen av landet fra den voldsomme heten og de tørre forholdene som råder i Australias sentrale områder.
Brudeforliset
Brudeforliset i Lofoten i 1920 krevde 11 menneskeliv. Det unge paret, Daniel Kristoffersen og Nikoline Marie Kristoffersen, fra Digermulen i Lofoten giftet seg i Vågan kirke 23. oktober 1920. Etter vielsen skulle det nygifte paret og brudefølget reise med fiskeskøyta «Skarven» hjem til Digermulen. Det var tungsjø i Vestfjorden etter at det hadde vært storm noen dager tidligere. Skøyta fikk problemer med roret og i tillegg ble tau viklet inn i propellen. Båten grunnstøtte på grunnene utenfor der dagens flyplass for Svolvær ligger. Båten fikk så store skader at den sank på stedet. Halvparten av brudefølget mistet livet i forliset. Det unge paret Nikoline og Daniel var blant de omkomne.
Barnebokkritikk.no
Barnebokkritikk.no er et norsk nettsted og internettmagasin for kritikk og faglig baserte anmeldelser av ny, norsk skjønn- og faglitteratur for barn og ungdom. Nettstedet ble etablert i 2003 på initiativ av litteraturviteren og kritikeren Inger Østenstad. Nina Aalstad er redaktør. Magasinet utgis av Foreningen God Kritikk. Netstedet utvidet innholdet med kritikk av blant annet dramatikk for barn i 2010.
Barnebokkritikk.no ble tildelt NBU-prisen 2011.
Richard Southern
Richard W. Southern (født 1912, død 2001) var en kjent middelalderhistoriker ved University of Oxford, mest kjent for sitt banebrytende verk The making of the Middle Ages, fra 1953.
Succession
Succession er en satirisk, svart humor-drama-TV-serie fra USA skapt av Jesse Armstrong. Serien hadde premiere 3. juni 2018 på HBO. Serien fokuserer på familien Roy, de dysfunksjonelle eierne av det globale media- og underholdningsselskapet Waystar RoyCo, som krangler om kontroll av selskapet ved en helsehendelse rundt familiens patriark, Logan Roy (Brian Cox). Serien ble fornyet til en fjerde sesong i oktober 2021.
Blant seriens rollebesetning finner man Jeremy Strong som Kendall, Kieran Culkin som Roman og Sarah Snook som Siobhan («Shiv»), Logans barn som er ansatte i selskapet. Matthew Macfadyen spiller Tom Wambsgans, Shivs ektemann og Waystar-direktør; Nicholas Braun som Greg Hirsch, Logans grandnevø som også er ansatt i selskapet; Alan Ruck som Connor, Logans eldste barn; og Hiam Abbass som Marcia Roy, Logans tredje og nåværende kone. Også i serien er Peter Friedman, Natalie Gold og Rob Yang, mens Dagmara Domińczyk, Arian Moayed, J. Smith-Cameron, David Rasche og Fisher Stevens fremviste tilbakevendende figurer før de ble en del av hovedrollebesetningen.
Succession har blitt godt mottatt av kritikere på grunn av seriens forfatterskap, skuespillere, bakgrunnsmusikk, produksjonsverdier og formidling av seriens hovedtema. Serien har mottatt flere priser og nominasjoner, inkludert priser ved BAFTA, Golden Globe og Primetime Emmy Award.
Handling
Succession følger familien Roy, eierne av mediaforetaket Waystar RoyCo. Familiens patriark, Logan Roy, har opplevd en nedgang i helsen sin. Hans fire barn – den isolerte, eldste sønnen Connor, den maktsultne Kendall, den respektløse Roman og den politiske Shiv – har alle forskjellige tilkoblinger til selskapet, og begynner å gjøre seg klar for en fremtid uten faren deres, og hver av dem ønsker å vise seg som merkverdig innenfor selskapets vegger.
Edvard Alme
Edvard Germanus Johannessen, kjent under pseudonymet Edvard Alme (født 28. mai 1848 i Bergen, død 17. juni 1922) var en norsk målmann, oversetter og forretningsmann.
Murmanskka guovllu Sámesearvi
Murmanskka guovllu Sámesearvi (engelsk: Association of Sámi in the Murmansk Region, russisk: Общественная организация cаамов Мурманской области), forkortet OOSMO på russisk, er en organisasjon for samer på Kolahalvøya med sitt tyngdepunkt i Lovozero og Revda.
Det er uklart når OOSMO ble grunnlagt. Organisasjonen søkte om medlemskap i Samerådet i 2000, og fikk søknaden innvilget. Grunnleggelsen kom etter flere års strid i Guoládaga Sámi Searvi (GSS), der et av argumentene til var at GSS ikke representerte dagliglivet til majoriteten av samene. Begge sameorganisasjonene fra Russland er et sete i Samerådet.
Artur Schnabel
Etter debut i Wien (1890) og Europa-turne (1896), flyttet han til Berlin (1900) der han studerte og (siden 1925) virket ved universitetet, før han flyttet til Italia (1933), til USA (1939) og ble amerikansk statsborger (1944). Etter den andre verdenskrig flyttet han til Sveits.
Han skrev Reflections on music (1933) og Music and the lines of most resistance (1942). Hans biografi er My Life and Music (1961).
Edvard Alme
Johannessen var gjennom hele livet ansatt som kontorsjef ved firmaet A/S Sundt & Co. i Bergen. Han var gift og hadde fire barn.
Nils Axel Kjærgaard Nissen
Nils Axel Kjærgaard Nissen (født 1. februar 1920 i Trondheim, død 30. oktober 2015) var en norsk diplomat.
I 1939 tok han eksamen ved Trondhjems Handelsgymnasium. Han var Rikspolitietsjefens etterforskningssekretær 1944-1945 i London. Han ble cand.oecon. i 1946 før han i 1947 fikk jobb i Utenriksdepartementet. Videre ble han cand.jur. i 1949, og i 1959 var han gjesteforsker ved Columbia University i New York på et Fulbright-stipend. Han mottok St. Olavs Orden og pensjonerte seg i 1989. Han ble i 1967 far til den senere litteraturprofessor Nils Axel Nissen (født i Hamburg).
Albert O. Førsund
Albert Olai Førsund (født 4. desember 1924, død 24. september 1997 ) er en norsk skolesjef og fagforeningsleder fra Horten. Han var formann for Skolelederforbundet, som da het Skoleadministrasjonslaget, fra 1980 til 1986.
Førsund tok over vervet for Skoleadministrasjonslaget da han ble valgt av forbundets første ordinære landsmøte høsten 1980. Han tok over vervet etter Petter Meinich. Førsund ble gjenvalgt under det andre landsmøtet i september 1983 og satt til årsmøtet i 1986, hvor vervet gikk videre til Knut Egeland.
I tilknytning til Borre ungdomsskole ligger Borrehallen bygget i 1974. Hallen omtales lokalt også som "Albert Hall" etter skolesjef Albert O. Førsund, som var aktiv i prosjekteringen og byggingen av hallen.
Hægebostad kirke
Hægebostad kirke er en åttekantet kirke fra 1844 i Hægebostad kommune, Agder fylke.
Kirken ble bygget etter tegninger av sogneprest Nils Christian Hald (tjenestetid 1841-1844) med godkjenning og mindre merknader fra statskonduktør Christian H. Grosch. Torje Taralsen Birkeland var byggeleder. .
Byggverket er i tre og har 450 plasser. Den fikk elektrisk lys i 1921. Orgel ble satt opp i 1932.
Kirken ligger i Lister prosti, Agder og Telemark bispedømme.
Tidligere kirke
En kirke på stedet er nevnt første gang i 1445, men det er ikke kjent hva slags bygning dette var. Kirkestedet er nevnt i Stavanger kapitels jordebog, 1620. Den middelalderske bygning ble revet i 1629 og en langkirke av tømmer ble oppført i stedet. Tømmerkirken hadde et lite tårn, klokkene hang i et eget lite bygg (støpul) og små vinduer. Tomten var omtrent den samme som dagens kirke. I 1723 solgte kongen kirken for å skaffe penger til statskassen. På auksjonen kjøpet fire bønder kirken på vegne av bygdens allmue. Bygningen ble etterhvert for liten, presten N.C. Hald argumenterte i 1843 også for at bygningen ikke var verdig som gudshus. Treverk fra kirken fra 1629 ble brukt om igjen da ny kirke ble oppført i 1844.
Europavei 952
Europavei 952 går mellom Actium og Lamia i Hellas. Veiens lengde er rundt 250 km.
Fylkesvei 6450
Fylkesvei 6450 (Fv6450) går mellom Mastadvatnet og Skjærbusdal i Hitra. Veien er 15,9 km lang.
Links
Links kan referere til:
Fylkesvei 6450
Før Trøndelag fylke ble opprettet 1. januar 2018 hadde veien betegnelsen Fylkesvei 365 (Sør-Trøndelag).
Uroens bokhandel
Initiativtaker, Christian Kjelstrup, drev bokhandelen i et lokale i Thereses gate i Oslo fra 26. mars til 2. april 2014. Litteraturstuntet, som også inkluderte en større mønstring av Pessoa-interesserte på Bislett Stadion, fikk bred medieomtale i Norge og Portugal og førte til at Uroens bok gikk fra et relativt begrenset publikum til å bli en norsk bestselger.
Senere åpnet Kjelstrup Uroens bokhandel under Litteraturfestivalen på Lillehammer 22. til 24. mai 2014 og i Lisboa 2. til 6. juli samme år. Inntektene fra boksalget i Lisboa ble donert til en videregående skole i den portugisiske byen Barcelos, der Kjelstrup organiserte en stilkonkurranse. Mange hundre elever leste Ibsen og Hamsun på portugisisk og skrev stil om dem. Vinnerne, fire elever, fikk en reise til Norge.
4. juni 2014 mottok Kjelstrup bokbransjens egen pris, «Gullboken», i kategorien «Årets markeds- og formidlingstiltak».
5.–6. november åpnet Uroens bokhandel i Longyearbyen, som fra før av ikke har noen bokhandel, og kunne derfor med en viss rett kalle seg «verdens nordligste bokhandel». Kjelstrup solgte 100 av 100 medbragte eksemplarer av Uroens bok, dvs. til ca. hver tjuende innbygger i byen.
Ut av Uroens bokhandel sprang også Fiolinanes bokhandel og Uroens kokebokhandel.
Den fremmede (western)
Den fremmede (italiensk originaltittel: Vado... l'ammazzo e torno)) er en spagettiwestern fra 1967, regissert av Enzo G. Castellari.
Filmen var en internasjonal samproduksjon mellom Italia og Spania og ble dubbet til en rekke språk, blant annet engelsk.
Handling
En gjeng kjeltringer raner en gull-forsendelse fra et tog. En såkalt dusørjeger blir deretter sendt ut for å spore opp disse kjeltringene, og forsøke å finne igjen alt gullet. Men han får snart en rekke problemer.
Andre titler
Engelsk: Any Gun Can Play , Go Kill and Come Back, Blood River. Spansk: Voy, le mato y vuelvo. Tysk: Leg ihn um, Django.
Augustdorf
Augustdorf er en liten kommune i den tyske delstaten Nordrhein-Westfalen. Kommunen dekker 42,21 km² og har 10 200 innbyggere (2003). Den ligger i det tidligere fyrstedømmet Lippe som nå utgjør kretsen Lippe. Borgermester er Andreas Wulf (CDU).
Kommunens historie går tilbake til 1775. I 1890 ble det bestemt å opprette en militær troppsøvelsesplass syd for Augustdorf. Ved Augustdorf ligger militærleiren Generalfeldmarschall-Rommel-Kaserne.
Dissimilasjon
Dissimilasjon (latin dissimilāre «gjøre ulik») betegner innenfor fonologien, spesielt innenfor historisk lingvistikk, det forhold at konsonanter eller vokallyder som ligner hverandre blir mindre like. Det motsatte tilfellet, at to lyder blir mer like, kalles assimilasjon.
Forskjellig slags dissimilasjon
Dissimilasjon kan inndeles etter hvordan de to lydene som er involvert er plassert i forhold til hverandre. Dersom de har kontakt med hverandre, bruker man begrepet kontaktdissimilasjon. Dersom de ikke har kontakt med hverandre, bruker man begrepet fjerndissimilasjon.
Videre kan dissimilasjon inndeles etter om hvorvidt det er den første eller den siste lyden. Dersom en lyd påvirker en etterfølgende lyd, bruker man begrepet progressiv dissimilasjon. Dersom en lyd påvirker en forutgående lyd, bruker man begrepet regressiv dissimilasjon.
Karl Seip
Gunnar Knudsens regjering 2 (3527844907).jpg 1908:
Fra venstre:
1. Karl Seip, kirkeminister
2. Nils Claus Ihlen, arbeidsminister
3. Gunnar Knudsen, statsminister
4. Lars Abrahamsen, handelsminister
Acer mazandaranicum
Acer mazandaranicum er en lønneart.
Liste over færøyske lagtingsmedlemmer 1920–1924
Liste over færøyske lagtingsmedlemmer 1920–1924. Det ble valgt 20 medlemmer av Lagtinget på Færøyene for perioden 1920–1924. Sambandsflokkurin og Sjálvstýrisflokkurin hadde 10 representanter hver. Dessuten møtte prost Jákup Dahl, som stemte med Sjálvstýrisflokkurin. Dette var den siste perioden der Lagtingets forhandlinger ble ledet av Færøyenes amtmann, Elias Olrik.
Acer mazandaranicum
Den er et løvfellende tre som kan bli opptil 45 m høyt. Barken er glatt og skinnende gråhvit. Knoppene er spindelformede med lysebrune skjell som er røde i kantene. Bladene er læraktige, 7–11 cm lange og 8–14 cm brede med 5 lapper. Bladstilken er tykk og 8,5–15 cm lang. Blomsterstanden er en hengende halvskjerm som er 14–15 cm lang og glatt. Frukten er en glatt samara som er 15–35 mm lang og 6–12 mm bred. Den er først rød, men blir mørkebrun når den er moden. Samaraene sitter parvis og overlapper ytterst.
Karl Seip
5. Hans Konrad Foosnæs, landbruksminister
6. Wilhelm Christophersen, utenriksminister
7. Haakon Ditlef Lowzow, forsvarsminister
8. Johan Castberg, justisminister
]] Karl Seip (født 5. april 1850 i Kristiania, død 16. september 1909 på Lillehammer) var en norsk geistlig, pedagog og politiker (Venstre). Han var statsråd og sjef for Kirkedepartementet i Gunnar Knudsens første regjering 1908–09.
Han ble cand.theol. i 1873 og var lærer ved botsfengselet 1874–83. Han var sokneprest i Åfjord på Fosen 1883–90, ordfører samme sted 1885–90, sokneprest på Frosta 1890–98 og konstituert skoledirektør i Trondheim stift 1898–1908.
På Svalbard ble et fjell oppkalt etter ham: Seipfjellet; «Fjell med to topper 726 og 718 m mellom Orustdalen, Vestre Grønnfjordbreen og Dahlfonna, vest i Nordenskiöld Land.
Teologisyn
Karl Seip var påvirket av grundtvigianismen og av Christopher Bruun og hans arbeid for folkevekking og folkeopplysning. Han var med i «mandagsforeningen» hvor han lærte Bjørnstjerne Bjørnson å kjenne og planla at Bjørnson skulle kjøpe gården Aulestad. Som prest var han interessert i folkehøyskolen og satte i gang en slik skole i Åfjord. I sammenheng med hans interesse for grundtvigianismen stod hans interesse for sangen. Han utga (først sammen med Elling Holst, senere alene) En liten visebok for hjemmet. Denne viseboken kom i et opplag på 425 000 eksemplarer, senere under navnet Seips visebok for hjemmet
Geofare
Geofare, også kalt geohazarder eller katastrofe geologi, er et fagfelt innen geovitenskapen. Den tar for seg farer overfor liv, samfunn og miljø forårsaket av geologiske egenskaper og prosesser.
Fagområde
Geofare kan man, i likhet med de fleste geologiske fagfelt, studere i mikro- og makroskala, og tar del i mange fagfelt og disipliner.
Naturkatastrofer
Typiske geofarer er naturkatastrofer som skred, debris strøm, jordskred, flom, tsunami, erosjon, vulkaner og jordskjelv, ofte assosiert med hverandre eks. ved at jordskjelv kan utløse skred, skred kan danne tsunami, osv. Læren om geofare handler både om hva man kan gjøre før, mens og etter at katastrofen har oppstått.
Installasjoner
Kunnskap om geofarer er også viktig der det drives marin oljeindustri ved at man eksempelvis må vite hvor stabile sedimentene er der du legger fundamentet til oljerigen. Men også i borehull for å bestemme mekanikken rundt avsetningene.
Viktige disipliner
I geofare er risikoanalyser, GIS og ulike geovitenskapelig disipliner er en sentral del av fagområdet. Her er en liste over noen
Assosierte fagfelt
Alle disse fagene er tverrvitenskapelige med geofarer.
Utdanninger i Norge
I Norge finnes det tre utdanningsløp innen geofare, geoteknikk og ingeniørgeologi:
Galloway (Texas)
Galloway eller Gallaway er kommunefritt jordbrukssamfunn i det sørøstlige fylket Panola County i den amerikanske delstaten Texas. Den ligger ved veien Farm Road 31 rundt 27 km sørøst for byen Carthage og 3 km fra delstatsgrensen til Louisiana og fylket De Soto Parish.
Historie
Byen ble grunnlagt kort tid etter den amerikanske borgerkrigen på midten av 1800-tallet. Det er mulig at disse første innbyggerne var flyktninger fra andre steder i Sørstatene. En skole ble åpnet på 1880-tallet, men ved innrulleringen i 1897 hadde den kun 30 elever. På midten av 1930-tallet og under den store depresjonen hadde landsbyen også en kirke, en matbutikk og en rekke boliger. Det er ingen tall på befolkningen tilgjengelig fra denne tiden, men da dens skole ble ombygget som et WPA-prosjekt, et statlig sysselsettingstiltak fra 1939.
Sid Meier’s SimGolf
Sid Meier's Sim Golf er et videospill fra 2002 laget av Sid Meier, Firaxis og Maxis. Spilleren må designe en golfbane som er morsom og utfordrende både for vanlige spillere og for profesjonelle golfspillere. Spillet er først og fremst et byggespill, men muligheten for å sjekke hva de liker og tenker, og at man selv velger hva man ønsker å oppnå, gjør at det regnes som et sim-spill.
Melsviktunnelen
Melsviktunnelen er en veitunnel på 2470 meter på E6 ved Melsvik i Alta kommune. Tunnelen inngår i Statens vegvesens vegprosjekt E6 Alta vest, og ble åpnet 13. desember 2016.
Sid Meier’s SimGolf
Spillet
Spilleren begynner med en del penger og må kjøpe seg en eiendom ett eller annet sted i verden. I starten kan man kun kjøpe mindre eiendommer egnet for enkle golfbaner, men om man har suksess kan man siden kjøpe nye og større områder for å bygge store 18-hulls baner for internasjonale turneringer.